Groot debat oor vrou se streng reëls vir haar man | Maroela Media
Die lys van reëls wat op Facebook gedeel is
'n Vrou het 'n omstrede lys van reëls vir haar man op sosiale media gedeel en dit het intussen groot opslae gemaak.
Die vrou van Australië, slegs bekend as Rosiee, het die lys op 'n geslote Facebook-groep, "Get it off your chest" gepubliseer. Sy het gesê haar vorige lys van eise was "te streng", so sy het die lys nou bygewerk.
Die vroue se reëls is die volgende:
Geen vriendinne nie
Geen sosiale media nie
Slegs enkellopende mansvriende
Moet minstens 50 ure per week werk
Mag nie rook nie
Mag slegs twee keer per jaar of minder drink en nooit dronk word nie
Geen PlayStation of ander speletjiesmasjiene nie
Geen pornografie nie
Moet ten alle tye die huis skoon hou
Mag nie sonder haar uitgaan nie
Die lys het vinnig 'n debat op sosiale media ontketen en talle gebruikers was geskok oor die lys eise.
"Jy moet dan dieselfde reëls volg – geen mansvriende nie en geen sosiale media nie," het een gebruiker reageer.
Ander persone het die vrou veroordeel: "Jy kan nie iemand besit nie! Hierdie is 'n gyselaarsituasie, nie 'n huwelik nie."
Een van die ander gebruikers het die vrou se vertroue in haar man bevraagteken. "Mens kan dit nie aan iemand anders doen en verwag om gelukkig te wees nie. Mense wat gelukkig getroud is, het nie 'n lys van reëls nodig nie – die grense word reeds gerespekteer."
Die vrou is ook aangeraai om met 'n berader te gesels.
Die webwerf MamaMia het die geslote Facebook-groep gekontak en só in aanraking gekom met die vrou wat die plasing gedoen het. Die vrou het nie haar regte naam gebruik toe sy die lys reëls in die groep gepubliseer het nie en sy wil steeds anoniem bly. "Dit was eintlik bietjie van 'n grap en dit het mense laat dink oor verhoudings waar ander persone beheer word," het die vrou gesê. "Ek is bietjie van 'n grapjas en plaas soms omstrede dinge om mense aan te hits." Sy bely sy het nooit dié reaksie verwag nie.
"Ek is gelukkig getroud. En ons het glad nie só lys van reëls nie – nie vir my of vir my man nie," het die vrou gesê.
Bye, bye voor die troue.
Nogals enkellopende mansvriende. Ja sure en hulle kyk nie rond om meisies te jag nie. Nee wat die vrou leef in haar eie wereld.
Oh my genade tog! Die bruidegom moet so vinnig as wat hy kan padgee. Watse soort huwelik gaan dit wees? Hierdie vroumens is n diktator van n baasbrein in die huis……..maar hy trou nogmaals met haar? Maggies meneertjie…..soos hulle sê…..die liefde is blind!???